《朴庵诗为顾生作》
明代·王世贞

子有精庐，有巢是师。结绳为枢，剪茅而茨。太朴不琢，以还吾天。

剪有输倕，巧曷施焉。太朴不饰，以保吾素。剪有五采，曷如其故。

蛾眉自妍，混沌畏之。身既隐矣，安用文为。子庵曰朴，请对以默。

诗不云乎，不大声色。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。